### Beslutning

Godkendt.

### Sagsfremstilling

## Resume og sagens baggrund

Administrationen fremlægger Forslag til Lokalplan nr. 589 for boligområde på højdedraget af [adresse], Kalundborg. Sagen lægger op til Kommunalbestyrelsens beslutning om at fremlægge planforslaget i offentlig høring.

Kommunalbestyrelsen besluttede den 14. september 2022 at sælge området Herredsåsen nord og igangsætte planprocessen for udarbejdelsen af et nyt plangrundlag for området. [adresse] og processen bygger på Helhedsplan for [adresse], som er godkendt af Kommunalbestyrelsen den 26. maj 2021. Helhedsplanen har fokus på at udlægge nye
boligområder i tæt samspil med landskabet og naturen på [adresse].

## Indstillinger

Direktøren indstiller, at

1. Forslag til Lokalplan nr. 589 for boligområde på højdedraget af [adresse], Kalundborg, godkendes til offentlig fremlæggelse i 4 uger.
2. Afgørelse om, at der ikke skal gennemføres en miljøvurdering af planforslaget, offentliggøres med klagefrist på 4 uger.
3. Administrationen bemyndiges til at foretage nødvendige redaktionelle ændringer til planforslaget forinden offentlig bekendtgørelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

*Baggrund*I 2020 blev der igangsat en planlægning for [adresse] med henblik på at understøtte en
fleksibel bosætning, som i højere grad skulle sikre, at planlægningen gav mulighed for at
imødekomme forespørgslen på forskellige boligtyper. Resultatet blev en Helhedsplan for [adresse], hvis væsentligste principper er at sikre de store herlighedsværdier i form landskabet og naturen på [adresse] samt at udlægge nogle boligområder med tæt tilknytning til landskabet. Helhedsplanen udmøntes nu gennem et kommuneplantillæg, der er udarbejdet parallelt med lokalplanen, og som udlægger et boligområde og grønt rekreativt område.

*Forslag til Lokalplan nr. 589*Forslag til Lokalplan nr. 589 er vedlagt som bilag 1. Lokalplanen erstatter dele af gældende Lokalplan nr. 513 for et boligområde ved [adresse] i Kalundborg, som er vedtaget i 2008, men som kun delvist er blevet realiseret.

Lokalplanen har til formål at skabe grundlag for, at der kan opføres en tæt-lav bebyggelse og etagebebyggelse i op til fire etager i tæt samspil med landskabet og naturen i området. Det nye boligområde vil være placeret på højdedraget af [adresse] med udsigt over [adresse] og by mod syd, og det åbne land og [adresse] mod nord.

Lokalplanen fastlægger et sammenhængende stisystem og grønne kiler, som er fordelt på tre områder, der skaber fællesområder, LAR-løsninger og grønne korridorer til det omkringliggende landskab. Vej og stisystem sikrer færdsel i området samtidig med, at to centrale koblingspunkter inviterer såvel nye beboere ud i omgivelserne, som omgivelserne ind i det nye kvarter. Lokalplanen sikrer desuden visuelle forbindelser og interessante kig til byen, det åbne land og Mikael Nørgaard vartegn; stendyssen [adresse].

Særlige principper for planen:

* Natur - at fastholde og styrke naturen som et særligt aktivt for området. Der er særlige hensyn at tage til bilag IV-arter (markfirben) og Grønt Danmarkskort, men det bidrager samtidig positivt til oplevelsen af området.
* Landskab - at sikre herlighedsværdierne ved landskabet og at skabe en plan, der varetager landskabsinteresserne og skaber synergi i overgangen mellem bebyggelsen og det åbne land.
* Fleksibel bebyggelsesplan - at sikre fleksible byggemuligheder/boligudvikling, som kan imødekomme efterspørgslen og samtidig sikre en hensigtsmæssig disponering af bebyggelsen i det interessant landskab.

*Natur*I lokalplanområdets næromgivelser findes der store naturværdier i form af beskyttede naturtyper samt beskyttede Bilag IV-arter (her markfirben) og deres levesteder (yngle- og rasteområder). Indenfor lokalplanområdet er der i den østlige del udpeget potentiel økologiske forbindelse, som er en del af Grønt Danmarkskort. Lokalplanen sikrer gennem udlæg af grønne kiler, faunapassager og bestemmelser om beplantning og tiltag til gavn for markfirben, at der tages væsentlige naturhensyn samtidig med, at naturen giver kvalitet til det bebyggede miljø.

*Landskab*Et af lokalplanens formål er at få indpasset bebyggelsen i landskabet på en naturlig måde, og at sikre, at højdedraget fortsat opleves som et højdedrag. Det gøres ved at tillade relativt store terrænreguleringer, som sikrer god tilgængelighed for alle, men som samtidig sikrer, at der ikke er behov for at anlægge tekniske skråningsanlæg og støttemurer, idet der er spillerum til at genskabe landskabets bløde terrænkurver. Bebyggelsen placeres på et højereliggende, jævnt terræn, og understreger dermed højdedraget, mens de grønne kiler mellem bebyggelsen trækker landskabet ind i bebyggelsen.

**Fleksibel lokalplan**Planlægningen for [adresse] har haft som et af formålene at understøtte en fleksibel bosætning, der kan imødekomme tidens efterspørgsel. Lokalplanen skaber derfor mulighed for at bygge forskellige bebyggelsestyper; tæt-lav bebyggelse og etagebebyggelse, og er i mindre grad styrende i forhold bebyggelsens ydre fremtræden. Bebyggelsen bliver i øvrigt klart defineret af landskabet og de grønne kiler, som sikrer kvalitet til området.

Projektudvikler er i gang med en målgruppeanalyse og i den forbindelse har Seniorrådet i Kalundborg Kommune været inddraget. På baggrund af et dialogmøde mellem Teknik- og Miljøudvalget og Seniorrådet den 22. november 2022 har Kalundborg Kommune faciliteret et møde mellem projektudvikler, dennes rådgiver og Seniorrådet, hvor Seniorrådet på vegne af 60+ gruppen gav input på en lang række områder, bl.a. boligstørrelser, beboersammensætning, fællesskab, fælles faciliteter inde og ude, adgang og stier, naturkvaliteter, indkøbsmuligheder mv. Lokalplanen skaber rammerne for fire boligklynger med mulighed for netop fælleskab og fælles faciliteter imellem og på tværs af boligklyngerne.

*Miljøscreening*Der er gennemført en screening af lokalplanen efter lov om miljøvurdering af planer og programmer, jf. bilag 2. På baggrund af screeningen vurderer administrationen, at lokalplanforslaget ikke vil få væsentlig indvirkning på miljøet, hvorfor det ikke er omfattet af krav om en egentlig miljøvurdering.

Ronni Bertelsen begrundes blandt andet med, at landskabet kan klare et markant byggeri, som vil skabe en fin afslutning af byen, og at beskyttede bilag IV-arter og deres levesteder ikke påvirkes negativt. Dette da lokalplanen sikrer, at arternes levesteder friholdes, og der skabes faunapassager i de grønne kiler, så der bevares en økologisk funktionalitet mellem to forskellige biotoper i nærområdet.

*Parallelt forløb med Forslag til kommuneplantillæg nr. 8*Parallelt med Forslag til lokalplan nr. 589 er udarbejdet Forslag til Tillæg nr. 8 til [adresse] 2021-2032, der fremlægges selvstændigt på samme møde.

Kommuneplantillægget udlægger et boligområde, der omfattes af lokalplan nr. 589 vil gælde, samt et større grønt, rekreativt område - begge i tråd med helhedsplanen for Henrik Friis. Derudover giver tillægget afsæt til at aflyse en del af Lokalplan nr. 513 og tilbageføre arealet til landzone for det grønne område.

*Administrationen anbefaler*Administrationen anbefaler, at planforslaget godkendes og fremlægges offentligt i 4 uger.

## Økonomiske konsekvenser

Ingen.

### Sagens forløb

10-08-2023 Teknik- og Miljøudvalget
Anbefales.
23-08-2023 Økonomiudvalget
Anbefales.